**ΠΕΡΙΓΡΑΜΜΑ ΜΑΘΗΜΑΤΟΣ**

**1) ΓΕΝΙΚΑ**

|  |  |
| --- | --- |
| **ΣΧΟΛΗ** | ΕΠΙΣΤΗΜΩΝ ΥΓΕΙΑΣ |
| **ΤΜΗΜΑ** | ΙΑΤΡΙΚΗΣ |
| **ΕΠΙΠΕΔΟ ΣΠΟΥΔΩΝ**  | ΠΡΟΠΤΥΧΙΑΚΟ |
| **ΚΩΔΙΚΟΣ ΜΑΘΗΜΑΤΟΣ** | **ΙΑΕ906** | **ΕΞΑΜΗΝΟ ΣΠΟΥΔΩΝ** | **Ζ’** |
| **ΤΙΤΛΟΣ ΜΑΘΗΜΑΤΟΣ** | ΠΡΟΛΗΨΗ ΚΑΡΔΙΑΓΓΕΙΑΚΩΝ ΝΟΣΩΝ |
| **ΑΥΤΟΤΕΛΕΙΣ ΔΙΔΑΚΤΙΚΕΣ ΔΡΑΣΤΗΡΙΟΤΗΤΕΣ** | **ΕΒΔΟΜΑΔΙΑΙΕΣ ΩΡΕΣ ΔΙΔΑΣΚΑΛΙΑΣ** | **ΠΙΣΤΩΤΙΚΕΣ ΜΟΝΑΔΕΣ** |
| 2 ΩΡΕΣ / ΕΒΔΟΜΑΔΑ ΓΙΑ 13 ΕΒΔΟΜΑΔΕΣ – ΣΥΝΟΛΟ 26 ΩΡΕΣ | **2** |
| 1) ΔΙΑΛΕΞΕΙΣ ΣΤΟ ΑΜΦΙΘΕΑΤΡΟ ΚΑΙ ΔΙΑΔΡΑΣΤΙΚΗ ΣΥΖΗΤΗΣΗ ΠΕΡΙΣΤΑΤΙΚΩΝ | 2/ΕΒΔΟΜΑΔΑ X8 ΕΒΔΟΜΑΔΕΣ =16 |
| 2) ΕΡΓΑΣΤΗΡΙΑ ΜΕ ΠΡΑΚΤΙΚΗ ΑΣΚΗΣΗ (HANDS-ON) ΣΤΟΥΣ ΧΩΡΟΥΣ ΤΗΣ Β’ ΚΑΡΔΙΟΛΟΓΙΚΗΣ ΚΛΙΝΙΚΗΣ ΣΤΟ ΠΓΝ ΙΩΑΝΝΙΝΩΝ | 2/ΕΒΔΟΜΑΔA X2 ΕΒΔΟΜΑΔΕΣ = 4 |
| 3) ΠΑΡΟΥΣΙΑΣΕΙΣ ΦΟΙΤΗΤΩΝ ΜΕ ΒΑΣΗ ΤΗ ΒΙΒΛΙΟΓΡΑΦΙΑ ΚΑΙ ΣΥΝΟΨΗ ΣΥΓΧΡΟΝΗΣ ΓΝΩΣΗΣ ΣΤΟ ΑΜΦΙΘΕΑΤΡΟ | 2/ΕΒΔΟΜΑΔA X3 ΕΒΔΟΜΑΔΕΣ = 6 |
| 4) ΜΕΛΕΤΗ ΣΤΟ ΣΠΙΤΙ – ΠΕΡΙΠΟΥ 2 ΩΡΕΣ ΑΝΑ ΕΒΔΟΜΑΔΑ (10 πρώτες εβδομάδες) | 20 |
| **ΤΥΠΟΣ ΜΑΘΗΜΑΤΟΣ** | ΕΠΙΛΟΓΗΣ |
| **ΓΛΩΣΣΑ ΔΙΔΑΣΚΑΛΙΑΣ και ΕΞΕΤΑΣΕΩΝ:** | ΕΛΛΗΝΙΚΑ |
| **ΤΟ ΜΑΘΗΜΑ ΠΡΟΣΦΕΡΕΤΑΙ ΣΕ ΦΟΙΤΗΤΕΣ ERASMUS**  | ΝΑΙ |
| **ΗΛΕΚΤΡΟΝΙΚΗ ΣΕΛΙΔΑ ΜΑΘΗΜΑΤΟΣ (URL)** | <https://ecourse.uoi.gr/enrol/index.php?id=1434> |

**2) ΜΑΘΗΣΙΑΚΑ ΑΠΟΤΕΛΕΣΜΑΤΑ**

|  |
| --- |
| **Μαθησιακά Αποτελέσματα** |
| **Οι φοιτητές κατά την εκπαίδευσή τους θα μάθουν:*** Τις βασικές αρχές πρόληψης των καρδιαγγειακών νοσημάτων, τόσο την πρωτογενή όσο και τη δευτερογενή.
* Τους παράγοντες κινδύνου – παλιότερων και νεότερων, με έμφαση σε αυτούς που σχετίζονται με τον τρόπο ζωής όπως το κάπνισμα, την έλλειψη φυσικής δραστηριότητας και το stress.
* Την ανάγκη και τα προβλήματα στη σφαιρική εκτίμηση του καρδιαγγειακού κινδύνου.
* Ποια είναι τα σύγχρονα εργαλεία εκτίμησης καρδιαγγειακού κινδύνου. Θα εκτεθούν στις βασικές αρχές λειτουργίας και τις διαδικτυακές εφαρμογές (risk scores). Θα μάθουν να τις χρησιμοποιούν και να παίρνουν κλινικές αποφάσεις σε κλινικά περιστατικά.
* Ποιες παρακλινικές εξετάσεις χρησιμοποιούνται στην εκτίμηση του καρδιαγγειακού κινδύνου. Θα αποκτήσουν γνώσεις σε θεωρητικό επίπεδο αλλά θα κάνουν και πρακτική άσκηση στην εκτέλεση αυτών που χρησιμοποιούνται συχνότερα όπως ηλεκτροκαρδιογράφημα, δοκιμασία κόπωσης, υπερηχοκαρδιογράφημα, υπέρηχος καρωτίδων, αλλά και νεότερων αγγειακών δοκιμασιών όπως μέτρηση αρτηριακής σκληρίας με αρτηριακό τονόμετρο, μέτρηση σφυροβραχιόνιου δείκτη.
* Το ρόλο των πιο σημαντικών και συχνών παθήσεων που αυξάνουν τον καρδιαγγειακό κίνδυνο. Θα μάθουν την παθοφυσιολογία, τις κλινικές εκδηλώσεις αλλά και τη σύγχρονη αντιμετώπιση αυτών με φαρμακευτικά και μη μέτρα.
	+ Αρτηριακή υπέρταση και χρόνια νεφρική νόσος
	+ Δυσλιπιδαιμία
	+ Σακχαρώδης διαβήτης

Ιδιαίτερη έμφαση θα δοθεί 1) σε νεότερα φάρμακα για την κάθε πάθηση, 2) στην αλλαγή του τρόπου ζωής και 3) στις σύγχρονες κατευθυντήριες οδηγίες που αφορούν ουσιαστικά όλο το φάσμα της ιατρικής και όχι μόνο της καρδιολογίας.* Τι είναι ο αιφνίδιος καρδιακός θάνατος, πώς παρουσιάζεται, ποια είναι η επιδημιολογία του, ποιες ομάδες ατόμων κινδυνεύουν. Πώς θα μπορούσε σήμερα να προληφθεί.
* Πώς γίνεται σήμερα ο προ-αθλητικός έλεγχος και ποια τα προβλήματα στην εκτίμηση του καρδιαγγειακού κινδύνου σε αυτή την περίπτωση.
* Για τον καρδιαγγειακό κίνδυνο σε ογκολογικούς ασθενείς: την καρδιοτοξικότητα των διαφόρων θεραπειών και πώς αυτή μπορεί να προληφθεί. Θα μάθουν για την ανάγκη ανάπτυξης ειδικών καρδιο-ογκολογικών ιατρείων και τη νέα εξειδίκευση που δημιουργείται παγκόσμια, την καρδιο-ογκολογία.
 |
| **Γενικές Ικανότητες** |
| Το μάθημα αποσκοπεί να βοηθήσει το φοιτητή στην απόκτηση των παρακάτω γενικών δεξιοτήτων:* Αναζήτηση, ανάλυση και σύνθεση δεδομένων και πληροφοριών, με τη χρήση και των απαραίτητων ψηφιακών τεχνολογιών.
* Αυτόνομη εργασία
* Ομαδική εργασία
* Οργάνωση και παρουσίαση βιβλιογραφίας και ερευνητικής εργασίας
* Παρουσίαση επιστημονικής εργασίας σε κοινό
* Εργασία σε διεπιστημονικό περιβάλλον
* Παραγωγή νέων ερευνητικών ιδεών
* Απόκτηση απλών αλλά σημαντικών κλινικών δεξιοτήτων (μέτρηση πίεσης και σακχάρου, εκτέλεση ηλεκτροκαρδιογραφήματος, εισαγωγή στην εκτέλεση υπερήχων καρδιάς, σφαιρική εκτίμηση καρδιαγγειακού κινδύνου, κτλ)
* Επίδειξη κοινωνικής, επαγγελματικής και ηθικής υπευθυνότητας και ευαισθησίας σε θέματα φύλου
* Άσκηση κριτικής και αυτοκριτικής
* Προαγωγή ελεύθερης, δημιουργικής και επαγωγικής σκέψης
* Ευαισθητοποίηση του κοινού αλλά και ιατρών σε θέματα πρόληψης προσωπικής αλλά και κοινωνικής
 |

**3) ΠΕΡΙΕΧΟΜΕΝΟ ΜΑΘΗΜΑΤΟΣ**

|  |
| --- |
| Το πρόγραμμα των εκπαιδευτικών συνεδριών περιλαμβάνει:* Ορισμοί στο πεδίο της πρόληψης καρδιαγγειακών νοσημάτων.
	+ Πρωτογενής και δευτερογενής πρόληψη.
	+ Παράγοντες κινδύνου.
	+ Παρεμβάσεις πρόληψης σε ατομικό και κοινωνικό επίπεδο.
	+ Προβλήματα στη σφαιρική εκτίμηση του καρδιαγγειακού κινδύνου.
	+ Εργαλεία σύγχρονης εκτίμησης καρδιαγγειακού κινδύνου. Σύγκριση scores. Διαδικτυακές – Ψηφιακές εφαρμογές.
* Παρακλινικές εξετάσεις στην εκτίμηση του καρδιαγγειακού κινδύνου. Τι είναι και πώς χρησιμοποιούνται.
	+ Ηλεκτροκαρδιογράφημα
	+ Δοκιμασία κόπωσης
	+ Υπέρηχος καρδιάς
	+ Μη επεμβατικές δοκιμασίες ισχαιμίας.
	+ Αξονική τομογραφία. Μέτρηση ασβεστίου στεφανιαίων και αξονική στεφααιογραφία.
* Hands-on εργαστήριο στην Καρδιολογική κλινική: Ηλεκτροκαρδιογράφημα, πώς βγάζουμε, πώς το ερμηνεύουμε. Βασικές αρχές και παραδείγματα.
* Hands-on εργαστήριο στην Καρδιολογική κλινική:
	+ Μέτρηση αρτηριακής πίεσης και σακχάρου.
	+ Πως κάνουμε δοκιμασία κόπωσης, υπέρηχο καρδιάς και καρωτίδων.
	+ Πως κάνουμε εκτίμηση σφυροβραχιόνιου δείκτη (ABI – ankle brachial index) και αρτηριακής σκληρίας.
* Αρτηριακή υπέρταση και χρόνια νεφρική νόσος. Ορισμοί, παθοφυσιολογία, αντιμετώπιση. Πώς συνεισφέρουν στον καρδιαγγειακό κίνδυνο. Κλινικά παραδείγματα.
* Σακχαρώδης διαβήτης και οι επιδράσεις του στο καρδιαγγειακό σύστημα. Παθοφυσιολογία και κλινικές εκδηλώσεις. Αντιδιαβητικά φάρμακα (παλιότερα και νεότερα) σε σχέση με τις καρδιαγγειακές εκβάσεις. Σύγχρονες κατευθυντήριες οδηγίες.
* Δυσλιπιδαιμία και υπολιπιδαιμικά φάρμακα. Νέοι θεραπευτικοί στόχοι, φάρμακα με έμφαση σε στατίνες και τα νεότερα ενέσιμα φάρμακα. Νεότερα δεδομένα για το ρόλο της HDL. Σύγχρονες κατευθυντήριες οδηγίες.
* Κλινικά παραδείγματα πρωτογενούς και δευτερογενούς πρόληψης – διαδραστική συζήτηση περιστατικών σε ομάδες.
* Αιφνίδιος καρδιακός θάνατος. Ορισμός, παθοφυσιολογία.
	+ Ομάδες κινδύνου.
	+ Προ-αθλητικός έλεγχος. Πώς γίνεται σήμερα. Σύγχρονες τάσεις σε Ελλάδα, Ευρώπη και Αμερική. Παραδείγματα.
* Καρδιαγγειακός κίνδυνος σε ειδικούς πληθυσμούς ασθενών: ογκολογικοί ασθενείς. Βασικές αρχές μιας νέας υπο-ειδικότητας στην καρδιολογία: Καρδιο-ογκολογία.
 |

**4) ΔΙΔΑΚΤΙΚΕΣ και ΜΑΘΗΣΙΑΚΕΣ ΜΕΘΟΔΟΙ - ΑΞΙΟΛΟΓΗΣΗ**

|  |  |
| --- | --- |
| **ΤΡΟΠΟΣ ΠΑΡΑΔΟΣΗΣ***.* | * Διαλέξεις στο Αμφιθέατρο
* Διαδραστική συζήτηση περιστατικών
* Παρουσίαση εκπαιδευτικών videos
* Hands-on εργαστήρια σε μικρές ομάδες στη Β’ Καρδιολογική Κλινική του ΠΓΝ Ιωαννίνων
* Ατομικές και ομαδικές εργασίες και παρουσίασή τους στο Αμφιθέατρο.

Οι φοιτητές ενημερώνονται για τη δομή του μαθήματος, το ωρολόγιο πρόγραμμα, τους μαθησιακούς στόχους και τον τρόπο εξέτασης από την πρώτη ημέρα του μαθήματος, καθώς και από το ecourse. |
| **ΧΡΗΣΗ ΤΕΧΝΟΛΟΓΙΩΝ ΠΛΗΡΟΦΟΡΙΑΣ ΚΑΙ ΕΠΙΚΟΙΝΩΝΙΩΝ** | α) Παρουσιάσεις με projectorsβ) Διαλέξεις στο e-courseγ) Παρουσίαση videosδ) Παρουσίαση περιστατικώνε) Επικοινωνία φοιτητών με Διδάσκοντες, Γραμματεία μέσω e-mail. |
| **ΟΡΓΑΝΩΣΗ ΔΙΔΑΣΚΑΛΙΑΣ** |

|  |  |
| --- | --- |
| ***Δραστηριότητα*** | ***Φόρτος Εργασίας Εξαμήνου*** |
| 1) Διαλέξεις στο αμφιθέατρο με διαδραστική συζήτηση περιστατικών | 16 ώρες |
| 2) Εργαστήρια με πρακτική άσκηση (hands-on) στους χώρους της Β’ Καρδιολογικής Κλινικής (ΠΓΝ Ιωαννίνων) | 4 ώρες |
| 3) Παρουσιάσεις φοιτητών και σύνοψη | 6 ώρες |
| 4) Μελέτη στο σπίτι | 20 ώρες |
| Σύνολο Μαθήματος  | 46 |

 |
| **ΑΞΙΟΛΟΓΗΣΗ ΦΟΙΤΗΤΩΝ** | Οι φοιτητές ενημερώνονται από το ecourse αλλά και από το πρώτο κιόλας μάθημα για την αξιολόγηση που αφορά τα παρακάτω:* Ενεργητική παρακολούθηση στα μαθήματα
* Παρουσίαση γραπτών εργασιών (με τη μορφή ηλεκτρονικής παρουσίασης) στο αμφιθέατρο.
* Αυτές θα βασίζονται σε ανάλυση και σύνθεση βιβλιογραφίας που έχει αναζητηθεί από τους διδάσκοντες αλλά και από τους ίδιους τους φοιτητές σε θέματα που ορίζονται στην αρχή του μαθήματος
* Η αξιολόγηση θα διαμορφώνεται από τους διδάσκοντες (αλλά και τους φοιτητές που παρακολουθούν) με βάση την επιστημονική πληρότητα, την κατανόηση των γνώσεων, την παρουσίαση της εργασίας και την απάντηση ερωτήσεων πάνω στο θέμα.
* Η γλώσσα παρουσίασης (και αξιολόγησης) μπορεί να είναι η ελληνική ή και η αγγλική.
 |

**5) ΣΥΝΙΣΤΩΜΕΝΗ-ΒΙΒΛΙΟΓΡΑΦΙΑ**

|  |
| --- |
| Προτεινόμενη Βιβλιογραφία :Σύγχρονες κατευθυντήριες οδηγίες (guidelines, position statement, consensus) από τις σχετικές επιστημονικές εταιρείες : European Society of Cardiology, American Heart Association/American College of Cardiology, American Diabetic Association, United States Preventive Services Task Force, κτλ.Συναφή επιστημονικά περιοδικά: European Heart Journal, Journal of the American College of Cardiology, Circulation, Heart |